Panamos herbas

Panamos herbas – Panamos Respublikos valstybinis simbolis. Sukurtas ir oficialiai patvirtintas 1903 m.

Simbolika 

Centrinę herbo dalį užima skydas, padalintas į 5 dalis. Viršutiniame kairiajame kampe vaizduojami surišti ginklai simbolizuoja pilietinių karų ir konfliktų pabaigą, dešiniajame kampe sukryžiuoti įrankiai vaizduoja darbą. Skydo centre – šalies peizažas su džiunglėmis, jūra, saule ir mėnuliu simbolizuoja šalies gamtą. Apatiniame kairiajame kampe pavaizduotas gausybės ragas simbolizuoja šalies gerovę, o dešiniajame kampe vaizduojamas auksinis sparnuotas ratas – progresą.

Už skydo pakabintos keturios Panamos vėliavos. Virš skydo pavaizduotas sparnus išskleidęs erelis (nepriklausomybės simbolis), snape laikantis juostą su šalies motto – Pro Mundi Beneficio (iš lotynų k. „už pasaulio gerovę“). Virš erelio arka išdėstytos devynios žvaigždės simbolizuoja šalies provincijas.

Originaliame herbo įstatyme nebuvo nurodyta, koks erelis turi būti vaizduojamas. 2006 m. įstatymu priima, kad vazduojamas erelis turi būti šalies nacionalinis paukštis – harpija.

Istoriniai herbai 

Panamos atributika
Valstybiniai herbai